راویہ عطیہ

راویہ عطیہ  (; 19 اپریل 1926ء – 9 مئی 1997ء) ایک مصری خاتون تھیں جو 1957ء میں عرب دنیا کی پہلی خاتون رکن پارلیمان بنیں۔ Goldschmidt 2000, p. 26Karam 1998, p. 44

 ابتدائی زندگی 
راویہ عطیہ 19 اپریل 1926ء کو محافظہ جیزہ میں پیدا ہوئیں۔ وہ ایک سیاسی طور پر سرگرم خاندان میں پلی بڑھی۔ اس کے والد محافظہ غربیہ میں لبرل وافد پارٹی کے سیکرٹری جنرل تھے اور ان کی سیاسی سرگرمیاں انھیں قید میں ڈالنے کا باعث بنیں۔
راویہ عطیہ نے خود بھی چھوٹی عمر سے ہی مظاہروں میں حصہ لیا اور 1939ء میں برطانیہ مخالف مظاہروں کے دوران وہ زخمی ہو گئیں۔ اس نے اپنی تعلیم کو ایک اعلی درجے تک جاری رکھا، جو اس وقت مصری لڑکیوں کے لیے انتہائی غیر معمولی تھا۔
اس نے مختلف شعبوں میں یونیورسٹی کی کئی ڈگریاں حاصل کیں: 1947ء میں جامعہ قاہرہ سے خطوط میں لائسنس (اجازت نامہ)، تعلیم اور نفسیات میں ڈپلوما، صحافت میں ماسٹر ڈگری اور اسلامیات میں ڈپلوما حاصل کیا۔
اس نے 15 سال ٹیچر کے طور پر کام کیا اور صحافی کے طور پر چھ ماہ کا مختصر عرصہ گزارا۔ 

 پارلیمانی کیریئر 
صدر جمال عبد الناصر نے 1956ء کے آئین کو اپنانے کے ذریعے ووٹنگ کے حقوق اور منتخب دفتر کے لیے اہلیت کو مصری خواتین تک بڑھایا۔ نئے آئین کے تحت پہلے انتخابات اگلے سال یعنی 3 جولائی 1957ء کو ہوئے۔ 2,000 سے زیادہ امیدواروں کے میدان میں صرف 16 خواتین تھیں۔ اس وقت کرائے گئے رائے عامہ کے جائزوں سے پتہ چلتا ہے کہ 70% مصری مرد، خواتین کی پارلیمنٹ میں نشستیں لینے کے خیال کے مخالف تھے۔ 
اس کے باوجود راویہ عطیہ نے مشکلات پر قابو پالیا اور اپنے حلقے میں 110,807 ووٹ حاصل کیے۔ 
دوسرے راؤنڈ میں قاہرہ سے منتخب ہونے والی، اس نے اس سخت تعصب کو بیان کیا جس کا اسے اس وقت سامنا کرنا پڑا: "مجھے ایک عورت ہونے کی وجہ سے ناراضی کا سامنا کرنا پڑا۔ پھر بھی میں نے ان سے بات کی اور انھیں امہات المؤمنین اور خاندانوں کی یاد دلائی یہاں تک کہ وہ اپنی رائے تبدیل کر لیں۔" اس طرح کے مذہبی دلائل کے علاوہ، اس نے اپنے فوجی تجربے کو سیاسی اثاثے کے طور پر استعمال کیا۔ Sullivan 1986، pp. 39–40
راویہ عطیہ کی جیت اس لیے زیادہ اہم تھی کہ انتخابات میں ان کا مخالف کمیونسٹ (اشتمالیت) وکیل اور بینکر احمد فواد تھا، جو صدر جمال عبد الناصر کے ذاتی دوست اور حامی تھے۔ 

 مزید دیکھیے 
 رکن پارلیمان

 حوالہ جات 

زمرہ:1926ء کی پیدائشیں
زمرہ:1997ء کی وفیات
زمرہ:بیسویں صدی کی مصری شخصیات
زمرہ:جنگ میں افریقی خواتین
زمرہ:خواتین عسکری کارکنان
زمرہ:فاضل جامعہ قاہرہ
زمرہ:مشرق وسطیٰ کی جنگوں میں شریک خواتین
زمرہ:مصری فعالیت پسند برائے حقوق نسواں
زمرہ:مصری مسلم
زمرہ:مصری معلمین
زمرہ:مصری سیاسی خواتین
زمرہ:جیزہ میں پیدا ہونے والی شخصیات
زمرہ:بیسویں صدی کی مصری خواتین